fi en fi fi fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi ro wuu fi fi fi en en fi fi fi fi pt fi fi fi fi fi pt fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi nl fi fi fi fi fi es es en es fi fi
Mark O´Meara vaihtaa välineitä - Golfpiste.com
4.–11.10. - Live Scoring - Seuraa suomalaisten menestystä
DP World TourOpen de EspañaMikko Korhonen, Sami VälimäkiChallenge TourBritish ChallengeOliver Lindell, Lauri RuuskaPGA TourShriners Children's OpenLPGA TourLPGA Mediheal ChampionshipMatilda Castren, Sanna Nuutinen
Nordic LeagueRace to HimmerLandAntti Ahokas, Niclas Hellberg, Juuso KahlosAlps TourGrand FinalEemil AlajärviPro Golf TourKarsintaturnausMatias RantalaAmatöörigolfFrench International Ladies' Amateur Stroke Play Championship Ada Huhtala, Henni Mustonen, Ella Mäki-Tanila, Aada Rissanen
Mark O´Meara vaihtaa välineitä
Teksti Teemu Tyry Keskiviikkona 13. joulukuuta 2000
”Minä vaihdan nyt välineitä”, ilmoitti Mark O´Meara kauden 2000 päätteeksi. Maailman huippupelaajillakin tulee uransa aikana lähes selittämättömiä menestysjaksoja sekä lamakausia. Mark O´Meara on kokenut viimeisten vuosien aikana molempia. 41-vuotta täytettyään O´Meara oli voittanut PGA Tourilla 14 kertaa, hän kuului raskassarjalaisiin, muttei kuitenkaan aivan ehdottomaan eliittiin. Kausi 1998 oli floridalaiselle varsinainen unelmien täyttymys. Kauden avauskisassa,Mercedes Championshipissa hän sijoittui toiseksi, muttei esittänyt mitään kummempaa ennenkuin huhtikuun US Mastersissa. O´Meara nousi kahdella viimeisellä kierroksella voittotaistoon, viimeisen reiän birdieputti sinetöi uran ensimmäisen Major-voiton David Duvalin ja Fred Couplesin nenän edestä. Lisää herkkua tuli British Openissa jossa siinäkin voittomarginaali oli mahdollisimman pieni. Yllättäjä, Japanissa uransa tehnyt Brian Watts taipui vasta uusinnassa. PGA:n mestaruuskisoissa Mark O´Meara oli neljäs, Cisco World Matchplay Championshipissa hän nousi voittoon Tiger Woodsin ohi oltuaan jo viisi down ensimmäisen kierroksen jälkeen. O´Meara voitti vielä kauden päätteeksi Skins Gamesit, nousi maailmanlistan kakkoseksi ja ansaitsi kaudella ympäri maailman yli 20 miljoonaa markkaa. O´Mearalla olivat onnettaretkin puolellaan, kaikki voitot olivat äärimmäisen niukkoja, ne olisivat voineet kääntyä toisinkin päin.
Jos oli menestys yllättävää, ovat myös kahden seuraavan kauden esitykset olleet sitäkin suurempia pettymyksiä. Tiger Woodsin hyvä ystävä ja naapuri ei ole voittanut yhtään kisaa. Kauden 1999 avauskisassa hän oli toistamiseen toisena, maaliskuussakin Honda Classicissa kolmantena. Mutta kun Majoreissa paras sijoitus oli 31:s, ( Masters) ja US Openisssa sekä British Openissa hän karsiutui, oli mies itsekin ihmeissään. Hyväntuulinen maailmanmies kävi Talissa kukistamassa Anssi Kankkosen reikäpelissä luvuin 2/1, loppukausi tuotti lohdutukseksi ykköstilan World Cupissa yhdessä Tiger Woodsin kanssa. Tuossakin kilpailussa O´Meara oli henkilökohtaisesti vain keskikastissa, Woods hoiti homman kuten etukäteiskäsikirjoitus lupasikin. Mennyt kausi on ollut samaa syöksyä alaspäin kaikilla listoilla. O´Meara pelasi PGA Tourilla 19 kisaa, ja oli vain kerran kymmenen joukossa. Rahalistalla hän oli 112:s, vyötä ei ole tarvinnut kuitenkaan kiristää, tilille lyötiin 2,8 miljoonaa markkaa. Maailmanlistalla toisena kauden 1998 jälkeen ollut mies on pudonnut uskomattomasti sijalle 74:s. Tämä lienee maailmanennätys, mieleen ei vastaavaa syöksyä hetimiten muistu. Ansiot ovat pudonneet kahdenvuodentakaisesta murto-osaan. Vaikka kutsuja PGA Tourin ulkopuolisiin kisoihin ympäri maailman riittää, ei menestymättömyys tietenkään O´Mearaa tyydytä. Loukkaantumiset tai sairaudet eivät ole ihmeemmin miestä häirinneet, kipeä niska vaivaa O´ Mearan tavoin monia muitakin huippuja. Lähes ainoana selityksenä esitysten vaisuudelle on tarjottu huonoa lähipelifiilistä ja epävireisyyttä. Ehkä kaksi Major-voittoa toivat elämään sittenkin liian paljon oheisohjelmaa ja gloriaa, odotuksiakin joiden kanssa on monasti vaikea nousta omalle tasolle, tarvittaessa sen ylikin?
",Drop and Stop", pallolla menestykseen?
Kauden 1998 päätteeksi maailmanlistan kärjessä olleiden O´Mearan ja Tiger Woodsin tiet ovat menneet kovasti eri suuntiin. Woods on maailmanhistorian ylivoimaisin ykkönen, O´Meara tällä hetkellä 74:s. Woods pelaa edelleen Titleistin mailoilla, mutta vaihtoi pallonsa Nike-merkkiseksi. Mark O´Meara teki vastikään kuusivuotisen sopimuksen Acushnetin( Titleist) kanssa. Sopimus pitää miehen Titleistin mannekiinina aina Senior Tourin ikärajaan varttumiseen asti. Uransa suurimmat voitot hän on saavuttanut Taylor Maden mailoilla ja Strata pallolla pelaten. Hän pelaa Titleistin uudella pallolla joka lanseerataan virallisesti vasta tammikun Floridan messuilla. Useat tähän palloon siirtyneistä ovat todenneet saaneensa lisää pituutta jopa 20-30 metriä lähipelituntuman oleellisesti heikentymättä. Titleistin Pro V1 pallo on uudentyyppinen ns. ”drop and stop-pallo”, joka alastullessaan putoaa nopeasti ja jyrkästi, mahdollistaen mm. karheikosta helpommat lähestymiset…. Toivomme toki, että Mark O´Mearan syöksy golflistoilla jatkossa ei ole enää yhtä jyrkkää kuin kahtena viimekautena. Titleistin talliin kuuluvat jo ennestään mm. Greg Norman, David Duval, Davis Love III, Sergio Garcia sekä naisgolfin valtiatar Karrie Webb.
Patrick Reed on nyt henkeen ja vereen LIV Golfin mies, ja hän haastaa oikeuteen kaikki
Erikoiskilpailut ja iltagaala pitivät Audi Businessaamun Lucky Winners -tapahtuman tunnelman korkealla koko päivän ajan
Kylmä kevät viilensi golfintoa – golfareiden määrä laski ensimmäistä kertaa kolmeen vuoteen
Ex-toiminnanjohtaja korvaa SGK:lle ja FGMA:lle aiheuttamansa vahingot – ”Kaikkien kannalta paras ratkaisu”
Syksyn hauskin pelikokemus syntyy vasta auringonlaskun jälkeen
Season Golf Academyn toiminta päättyy – Valmentaja David Da Silvan mukaan suunnitelmat uudesta akatemiasta ovat jo pitkällä
”Liiketoiminta on vaikeutunut” – matkatoimisto Deturin ongelmat koskettavat golfmatkalaisiakin
Talviharjoittelun kasvanut suosio rohkaisi laittamaan oman golfhallin pystyyn – PeGo Garden aukeaa ensi vuoden alussa
Mitä ajatuksia herättää golfuran seitsemäs hole in one St. Andrewsissa? – “Onneksi oli holarivakuutus”
Valtava huumetakavarikko ruotsalaisella golfklubilla – toiminnanjohtajaa epäillään
Oma kommentti Peruuta vastaus
Välimäki avasi väkevästi Espanjassa, mutta manasi heikkoa puttaamistaan
“On järjestäjän vastuulla, että kisa tuntuu isommalta kuin normikierros” – hyvässä golftapahtumassa pelaaja on kuningas
Valtava huumetakavarikko ruotsalaisella golfklubilla – toiminnanjohtajaa epäillään
Mediheal Championshipin voitollaan tähtiluokkaan viime vuonna noussut Matilda Castren puolustaa titteliään Kaliforniassa
Kauden toiseksi viimeiseen LPGA Tourin kilpailuunsa lähtevä Sanna Nuutinen on kääntänyt jo katseensa ensi kauteen: "Kentällä ei ole ollut hauskaa kuukausiin"
Seuraa näitä TrackMan -arvoja talvella harjoitellessasi
"Diesel lämpeni hitaasti", sanoo huippukautta pelaava Ursula Wikström. Mutta kiinnostaako häntä LPGA Tour?
Golfpiste Podcast · #183 – "Diesel lämpeni hitaasti", mutta nyt Ursula Wikström pelaa huipputasolla
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.